  Майя Бывальцева Удмуртиысь Можга ёросысь «Вить Сергейёс» ансамбль Дубайын калыккуспо вожвылъяськонын кырӟалоз. Огазеям Араб Эмиратъёслэн шоркараз искусствоосъя «Dubai East Vision 2018» калыккуспо фестиваль-вожвылъяськон туннэ, 12-тӥ толшоре, ортче. Можгалэн администрациез вылэ чӧлсыска, со сярысь ивортэ Удмуртиысь лулчеберетъя но туризмъя министерстволэн пресс-службаез. Дубае 16 кунъёсысь устолыко эктӥсьёс, кырӟасьёс, крезьгурасьёс, суредасьёс люкаськизы. Удмурт воргоронъёс сцена вылэ 64 номер улын потозы. Соос «Лобыло туриос» но «Тыныд яратонэ» кырӟанъёсты быдэстозы.  Фестивале пыриськисьёсты учкыны но соос понна куара сётыны луэ фестивальлэн нимлыко сайтаз. Можгаысь кырӟасьёс Дубайын вожвылъяськонын artkelen.com/Ватсалом, 2017-тӥ арын «Вить Сергейёс» Санкт-Петербургын «Золотая Пальмира» калыккуспо фестиваль-вожвылъяськонын асьсэдыз умой возьматыны быгатӥзы, собере ик соослы «Dubai East Vision 2018» фестивале ӧтён вуиз. 2012-тӥ арын Можга ёросысь ансамбль нырысетӥяз удмурт кырӟанъя «Элькуновидение» вожвылъяськонын вормиз. Тегъёс: Лулчеберет Можга Удмуртия удмуртъёс кырӟан  